Η ενσυναίσθηση ως εργαλείο για την καλλιέργεια θετικής στάσης των παιδιών σχολικής ηλικίας προς τα άλλα ζώα, μέσα από ένα πρόγραμμα περιβαλλοντικής εκπαίδευσης
Creators: name: Γεωργιάδου, Σταυρούλα Παύλου
Publisher: name: Aristotle University of Thessaloniki
Year: 2016
Subjects: Ενσυναίσθηση-Ζώα
Περιβαλλοντική Ηθική
Sympathy-Animals
Environmental Ethics

description: Η ανάπτυξη και η καλλιέργεια περιβαλλοντικού ήθους στα παιδιά αποτελεί έναν από τους κύριους στόχους της Περιβαλλοντικής Εκπαίδευσης, με απώτερο σκοπό την διαμόρφωση ενεργών πολιτών που θα υιοθετήσουν αειφόρο τρόπο ζωής. Η ηθική εκτίμηση των άλλων ζώων και η διεύρυνση της ηθικής κοινότητας που θα συμπεριλάβουμε σ’ αυτήν και άτομα άλλων ειδών και γένους είναι ένα από τα κύρια ζητήματα με τα οποία ασχολείται η Περιβαλλοντική Ηθική. Η διαμόρφωση περιβαλλοντικής συνείδησης και η λήψη ηθικών αποφάσεων συνιστά την διαπλοκή του ορθού λόγου και του συναισθήματος. Η ενσυναίσθηση αναδεικνύεται ως ένας σημαντικός παράγοντας για την καλλιέργεια ενδιαφέροντος προς τις άλλες μορφές ζωής, καθώς πρόκειται για την γνωστική και συναισθηματική κατανόηση του εαυτού με τον Άλλο με σκοπό να τον κατανοήσει. Στη παρούσα εργασία διερευνήθηκαν οι ιδέες που κατέχουν τα παιδιά σχολικής ηλικίας για τα άλλα ζώα πριν και μετά από μια οργανωμένη διδακτική παρέμβαση που βασίστηκε στην ηλικία τους, την ηθική τους ανάπτυξη και σε δραστηριότητες καλλιέργειας της ενσυναίσθησης. Προκειμένου να διερευνηθούν οι ιδέες και οι στάσεις των μαθητών, οι αιτίες που οδηγούν σε αυτές και η επίδραση της παρέμβασης επιλέχθηκε η ποιοτική έρευνα και συγκεκριμένα η μέθοδος της Έρευνας – Δράσης. Τα δεδομένα συλλέχθηκαν μέσα από ημι-δομημένες συνεντεύξεις και την συμμετοχική παρατήρηση της ερευνήτριας σε δεκαεννέα (19) παιδιά που φοιτούσαν στη Β΄ τάξη σε 12/θέσιο Δημοτικό σχολείο του νομού Κιλκίς κατά το σχολικό έτος 2014-2015. Όπως φάνηκε από τα αποτελέσματα οι μαθητές ενδιαφέρονται για τις άλλες μορφές ζωής. Οι αρχικές ιδέες αιτιολογούν αυτό το ενδιαφέρον για να καλύψουν ανθρωποκεντρικά συμφέροντα. Η συμμετοχή τους στην παρέμβαση διαφοροποίησε τις αρχικές τους στάσεις μετατρέποντας τες σε περισσότερο οικοκεντρικές και συντέλεσε στην ανάπτυξη θετικής στάσης προς τα άλλα ζώα αναγνωρίζοντας την εγγενή τους αξία.
description: One of the main Environmental Education objectives is the development of children’s environmental values. It aims at promoting active citizens that adopt sustainable lifestyles. The ethical appreciation of other animals and the expansion of the ethical community in order to other species is one of the main topics of Environmental Ethics.. An important factor for growing interest towards other forms of life is empathy. It is the way to cognitively and emotionally understand somebody else, in order to understand him/her/it. In this study, we investigated the attitude of primary school children towards other animals before and after a teaching intervention. This intervention was based on their age, ethical development and activities for developing empathy. In order to explore these attitudes, the causes for them, and the effect of the intervention, we chose the method of qualitative research and more specifically the method of Action Research. We collected data through semi-structured interviews and participant observation with nineteen (19) second grade Primary school children from Kilkis, in the school year 2014-2015. The results of the research showed that the students are interested in the other species. They initially justify their interest through anthropocentric ideas. The intervention turned the children’s original attitude into sustainable positions and contributed to the development of positive attitudes towards other animals, while recognizing their inherent value.